Karl Puidak

Karl Puidak (2. aprill 1901 Porhovo, Pihkva kubermang – 14. detsember 1976 Kansas City, USA) oli eesti tehnikateadlane.Eesti teaduse biograafiline leksikon, 3. köide

Elulugu
Karl Puidak oli talupidaja poeg.

Võttis osa Vabadussõjast Kuperjanovi partisanide pataljoni koosseisus. Lõpetas 1929 Tallinna Tehnikumi elektriinseneri erialal (lõpuprojekt käsitles Tallinna-Pääsküla elektriraudtee vooluvarustust). Akadeemiliselt kuulus ta korporatsiooni Leola. Täiendas end 1938 Austrias ja Ungaris. 

Oli 1924–1928 Tallinna Tehnikumi elektrotehnika tugevvoolu labori assistent, 1931–1934 Riigi Turbatööstuse insener, 1936–1940 Eesti Rahvusliku Jõukomitee abidirektor, 1940–1941 ja 1942–1944 TTÜ õppeülesande täitja elektrijõumajanduse alal. Koostanud õppevahendeid. 

1944. aastal põgenes Saksamaale, kus oli Eesti insenere ühendanud Tehnika Koondise sekretär. 1948. aastast töötas Ameerika Ühendriikides ettevõtte Pritchard & Co elektrijaamade projekteerijana.

Teadustöö
Eesti elektrifitseerimise üldkava üks põhiautoreid. Osales kava elluviimisega seotud tehniliste ja majandusarvutuste tegemises, ühtse elektritariifisüsteemi väljatöötamises ning Kohtla-Tapa-Tartu ja Türi-Viljandi ülekandeliinide projekteerimises, uuris kõrgepingeliinidest põhjustatud raadiohäirete vähendamise võimalusi.

Viited

Teoseid
 Asinkroon mootori diagramm (kaasautor O. Reinvaldt). Tallinn, sine anno
 Elektri kasutamine maal kõrgepingevõrgust. // Ühistegevusleht (1937) 3
 Eesti elektrifitseerimise kava (kaasautorid K. Hangelaid, A. Ottenson). Tallinn, 1937.

Kirjandus
 TT ja TTÜ õppe- ja abijõud 1918–1944, 50
 Tallinna Tehnikum 1918–1928. Tallinn, 1928, 55
 Mägi, V., Metusala, T. Rahvuslik Jõukomitee Eesti energiamajanduse kavakindla arendamise algatajana. // TPI Toimetised 565 (1983), 131–147
 Mägi, V. Eesti elektrifitseerimise üldkava. // Tehnika ja Tootmine (1989 5, 42–44.


Kategooria:Eesti tehnikateadlased
Kategooria:Tallinna Tehnikaülikooli õppejõud
Kategooria:Kuperjanovi jalaväepataljoni koosseis
Kategooria:Tallinna kõrgema tehnikumi vilistlased
Kategooria:Korporatsioon Leola liikmed
Kategooria:Vabadussõja veteranid
Kategooria:Eestlased Ameerika Ühendriikides
Kategooria:Sündinud 1901
Kategooria:Surnud 1976